**Norge-Amerika Foreningen** (NORAM) ble etablert 1919 og er en norsk organisasjon som arbeider for økt samarbeid mellom Norge og Nord-Amerika innen høyere utdanning. Den deler årlig ut over en halv million dollar fordelt på rundt sytti stipend, til norske studenter som vil studere i USA eller Canada. I 2020 fusjonerte Nordmanns-Forbundet og Norge-Amerika Foreningen.

Formål
------

Norge-Amerika Foreningen arbeider for å styrke båndene mellom Norge og Nord-Amerika innenfor høyere utdanning. NORAMs mål er å skaffe tilveie tilstrekkelige midler slik at flere studenter, forskere og arbeidstagere får muligheten til å tilbringe tid i utlandet.  NORAM bidrar gjennom denne aktivitet til styrking av kompetanse, økt internasjonal utveksling, nettverksbygging og gjensidig forståelse på begge sider av Atlanteren.

Historie
--------

C. J. Hambro ledet NORAM under den andre verdenskrig.
Organisasjonen ble etablert i 1919 på initiativ fra Nordmanns-Forbundet og American-Scandinavian Foundation (ASF) og fikk navnet **The Norway-America Fund**. Den var inaktiv etter finanskrisen 1929–35 og ble fjernstyrt av C. J. Hambro fra Princeton under den andre verdenskrig. Etter sammenslåingen i 1946 med The Association for Cooperation between the United States and Norway fikk den dagens navn (NORAM). Både Sigrid Undset og Jacob S. Worm-Müller var i 1945 sentrale i gjenoppbyggelsen av NORAM, og i årene som fulgte ble Erling Christophersen også sentral gjennom sin rolle som kulturattaché og kulturråd ved ambassaden i Washington 1947–62.
Foreningens beskytter har vært Kong Haakon, Kong Olav og Kong Harald. 
NORAM har flere æresmedlemmer.
President 1958–96 var Ragnhild Galtung (æresmedlem 1998), som i 1988 mottok St. Olavs Orden for sitt virke, som mye godt innebar et inntektsbringende samarbeid med den jødiske organisasjonen *Thanks to Scandinavia*.

I 2014 ble 11 av NORAMs fond slått sammen til en stor stiftelse, kalt Norge-Amerika Stiftelsen. Norge-Amerika Foreningen difter stipendtildelinger på vegne av Norge-Amerika Stiftelsen.

I 2019 markerte NORAM sitt 100-års jubileum og utga i den forbindelse en bok, "En reise i vår utdanningshistorie. Norsk-amerikansk akademikerutveksling 1919 - 2019", skrevet av professor Kjetil A. Flatin.

I 2020 ble de to organisasjonene Norge-Amerika Foreningen og Nordmanns-Forbundet (stiftet i 1907) slått sammen.

Stipend
-------

NORAM administrerer og forvalter flere stipend på vegne av Norge-Amerika Stiftelsen, American-Scandinavian Foundation og Thanks to Scandinavia. Norge-Amerika Stiftelsen har stipend for norske og amerikanske graduate studenter (master, PhD og Post-doc), samt stipend for ingeniører og arkitekter. På vegne av American-Scandinavian Foundation og Thanks to Scandinvaia administrerer NORAM stipend til norske graduate studenter til USA. NORAM samarbeider også med Den Norske Atlanterhavskomité om Ambassador Robert D. Stuart Jr. Fellowship, som støtter unge norske politikere med seks måneders opphold i Washington D.C.

### Ulike stipender

##### Bachelor

NORAM har ikke egne stipend til bachelorstudier, men samarbeider med ulike universitet med opptak og tildeling av stipend. Gjennom NORAM kan norske studenter søke forenklet opptak ved samarbeidskoler og motta stipend for alle årene.

##### Master, PhD, Post Doc

Norge–Amerika Foreningen tilbyr stipend til norske statsborgere tilgraduate-studier og forskning i USA, altså på master-,PhD- og post-doc nivå. Opp til 35 stipender til graduate-studier og forskning deles ut hvert år. Stipendbeløpene er fra ca 2000 til 20 000 USD. Programmet består av stipend fra flere forskjellige organisasjoner og stipendfond, men er administrert av NORAM som et helhetlig program for å gjøre søknadsprosessen enklere for søkerne. Søkere blir automatisk vurdert for alle de stipendene de kvalifiserer for.Søknadsfristen er 18. desember og gjelder for påfølgende akademiske år.

##### Alf og Bergljot Kolflat Fund

Stipendet tildeles norske ingeniører og arkitekter med minimum 3 års yrkeserfaring etter fullført utdannelse. Søkere må være norske statsborgere. Personer med dobbelt statsborgerskap må ha bodd sammenhengende i Norge i minst fem år.

Stipend skal ikke brukes til vanlige studier ved universiteter eller høyskoler, men til opphold for praktisk orientering og erfaring. Stipend kan anvendes til deltagelse på kurs, konferanser og seminarer så vel som til rundreiser til industrianlegg og bedriftsbesøk.

Beløp: opp til 30,000 NOK .

##### Professional Development Award

Stipend fra Professional Development Award gjør det mulig å tilbringe opp til tre måneder i USA for videreutdanning og arbeidstrening. The Professional Development Award er ikke for kunstneriske opphold uten en studie/forskningsmessig komponent, rene konferansereiser, internships, osv.

Tidligere mottagere har tilegnet seg nye kunnskaper/ferdigheter som har vært unikt tilgjengelige fra amerikanske institusjoner, for eksempel ny forskningsmetodikk eller videreutdanning innenfor deres fagområder. Prosjekter bør være del av et formelt program, eller under veiledning av en ekspert i fagområdet.

Beløp: opp til USD 5,000 og stipendet utdeles av American-Scandinavian Foundation.

Generalsekretærer og presidenter
--------------------------------

### Generalsekretærer

|  |  |
| --- | --- |
| 2012– nåværende
  | Hanne Aaberg
 
  |
| 2008–2012
  | Lasse Espelid
 
  |
| 2004–2008
  | Georg A. Broch
 
  |
| 2001–2004
  | Kjetil A. Flatin
 
  |
| 1996–2001
  | Gunnar Gran |
| 1958–1996
  | Ragnhild Galtung |
| 1954–1958
  | Inger Krogh-Johansen
  |
| 1950–1954 | Grethe Sandberg |

### Presidenter

|  |  |
| --- | --- |
| 2012-nåværende
  | Liv Elin Hjelmeland
 
  |
| 2011-2012
  | Hans Melby
 
  |
| 2008-2011
  | Per Ditlev-Simonsen |
| 2000-2008
  | Johan H. Andresen
 
  |
| 1994-2007
  | Ragnar Halvorsen
 
  |
| 1990-1993
  | Kjell A. Nilsen
 
  |
| 1985-1989
  | Karl Lorck
 
  |
| 1981-1985
  | J.C. Kongsli
 
  |
| 1978-1981
  | Gunnar Randers |
| 1975-1978
  | Jacob Chr. Prebensen
 
  |
| 1972-1975
  | Ove Collet
 
  |
| 1971-1972
  | Otto Chr. Malterud
 
  |
| 1965-1971
  | Knut R. Olsen
 
  |
| 1954-1965
  | Jens A. Tellefsen
  |
| -1954 | Hans Fr. Nielsen |

Referanser
----------

1. ↑  «Hjemmeside».
2. ↑  «NORAM - Om oss». Arkivert fra originalen 21. mai 2015. Besøkt 05.05.2015.
3. ↑  Harry T. Cleven (mai 2009). «Norway-America Association celebrates ninety years» (PDF). The Norseman. [*død lenke*]
4. ↑  Berit Vikdal (13.10.1999). «Brobygger mellom Norge og USA». Aftenposten.
5. ↑  «Stipend fra NORAM». Arkivert fra originalen 22. mai 2015. Besøkt 05.05.2015.
6. ↑  «Ambassador Robert D. Stuart Jr. Fellowship». Arkivert fra originalen 21. april 2015. Besøkt 05.05.2015.
7. ↑  Olav Ertsås (16.04.2015). «Slik får du ekstra stipend til utdanning i USA». Studenttorget. Besøkt 05.05.2015.
8. ↑  «UNDERGRADUATE SKOLER OG STIPENDER». Arkivert fra originalen 22. mai 2015.
9. ↑  «Studere i USA» (PDF). Arkivert fra originalen (PDF) 4. mars 2016.
10. ↑  «The Alf and Bergljot Kolflat Fund». Arkivert fra originalen 21. april 2015.
11. ↑  «Professional Development Award». Arkivert fra originalen 21. april 2015.

Eksterne lenker
---------------

* Offisielt nettsted Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** Brønnøysundregistrene
 |